Publication: Magyar Közlöny
Issue: MK-2011-25 (Year: 2011, Number: 25)
Era: contemporary
Section: 2011. évi XV. törvény
Paragraph Index: 336

(2) Az (1) bekezdés f) és g) pontjában használt „hajóik” és „feldolgozóhajóik” kifejezést csak azokra a hajókra és feldolgozóhajókra kell alkalmazni, – amelyeket a Közösség egyik tagállamában vagy Tunéziában lajstromoztak vagy vettek nyilvántartásba, – amelyek a Közösség egyik tagállama vagy Tunézia lobogója alatt hajóznak, – amelyek legalább 50%-ban Tunézia vagy a Közösség egyik tagállama állampolgárainak tulajdonában vannak, vagy olyan társaság tulajdonát képezik, amelynek székhelye e tagállamok egyikében vagy Tunéziában található, és amelynek ügyvezetõje vagy ügyvezetõi, igazgatótanácsának vagy felügyelõbizottságának elnöke és e testületek tagjainak többsége Tunézia vagy a tagállamok állampolgára, továbbá személyegyesítõ vagy korlátozott felelõsségû társaságok esetében tõkéjüknek legalább a fele e tagállamoknak, Tunéziának, ezek közjogi testületeinek vagy állampolgárainak a tulajdonában van, – amelyek kapitánya és tisztjei Tunézia vagy a Közösség tagállamainak állampolgárai, – amelyek legénységének legalább 75%-a Tunézia vagy a Közösség tagállamainak állampolgára.

Source: https://magyarkozlony.hu/hivatalos-lapok/bf6d1be409ceb20b90fb1abf3d3386f39ac0f677/dokumentumok/95e74206f67d4857b2994ca82eaec4b68f5f7882/letoltes